IFK Mariehamn

Idrottsföreningen Kamraterna Mariehamn eli IFK Mariehamn on vuonna 1919 perustettu maarianhaminalainen urheiluseura, jonka miesten jalkapallojoukkue pelaa Suomen korkeimmalla sarjatasolla Veikkausliigassa.

IFK Mariehamn on pelannut Veikkausliigassa kaudesta 2005 alkaen ja voittanut Suomen mestaruuden kaudella 2016. IFK Mariehamn pelaa kotiottelunsa Wiklöf Holding Arenalla, ja seuran tunnusvärit ovat vihreä ja valkoinen, jotka esiintyvät kotipeliasussa, jossa paita ja sukat ovat valkoiset, housut vihreät. Vieraspeliasu on kokokeltainen. 

Muita seuran lajeja ovat pöytätennis, keilailu, yleisurheilu, käsipallo, jääkiekko, suunnistus ja uinti.

 Historia 

IFK Mariehamn on perustettu 1919; jalkapallo tuli virallisesti ohjelmaan vuonna 1935, jolloin seuran jalkapallojaosto perustettiin. Naisten joukkue muodostettiin 1971.Savon Sanomat 19.4.2005 s. 17

Ensimmäisen kerran IFK Mariehamn pelasi SPL:n sarjoissa 1945 (tuolloin 3. korkein sarjataso eli Maakuntasarja), 1972 seura pelasi ensimmäistä kertaa toiseksi korkeimmalla sarjatasolla (II divisioona). I divisioonassa (nyk. Ykkönen) IFK Mariehamn vietti kaudet 1977–78, ja 2004.

 Veikkausliiga-aika 
IFK Mariehamn nousi Veikkausliigaan kaudeksi 2005 voitettuaan FC Jazzin karsintapudotuspeleisssä lokakuussa 2004. Tämä merkitsi seuran nousua ensimmäistä kertaa Suomen ylimmälle sarjatasolle. Ensimmäisellä kaudellaan joukkue sijoittui 14 joukkueen sarjassa 12:nneksi ja vältti niukasti putoamisen kerättyään 26 ottelusta 23 pistettä. Vuosina 2005–2014 Mariehamn sijoittui parhaimmillaan neljänneksi kausilla 2009, 2012 ja 2013, mutta useana kautena myös 12:nneksi (mm. 2005, 2008 ja 2010).

2010-luvun puoliväli toi läpimurron kansallisella tasolla. Ensin tuli historiallinen Suomen Cupin voitto vuonna 2015, kun Mariehamn kaatoi FC Inter Turun finaalissa 2–1 ja nappasi seurahistorian ensimmäisen suuren pokaalin sekä paikan Eurooppa-liigan karsinnoissa. Peter Lundbergin valmennuksessa tästä ponnistuksesta rakennettiin lisää, ja kaudella 2016 joukkue voitti toistaiseksi ainoan Veikkausliigan mestaruutensa dramaattisesti viimeisellä kierroksella. Tämä alisuorittajan tarina sai lempinimen ”Suomen Leicester”, nosti seuran profiilia ja toi seuraavana vuonna debyytin Mestarien liigan karsinnoissa, vaikka Legia Varsova pudottikin joukkueen.

Vuoden 2016 huipun jälkeen Mariehamn kohtasi jälleen haasteita: putoamistaisteluita ja keskikastin sijoituksia, kuten 6. sija 2019 ja 11. sija 2023, jolloin joukkue joutui karsintoihin mutta säilytti sarjapaikkansa kaatamalla IF Gnistanin yhteistuloksella 3–0. Vuonna 2019 seura pelasi Suomen Cupin 2019 loppuottelussa, mutta hävisi kotistadionillaan Ilvekselle 0–2.

 Seuratunnukset  
IFK Mariehamnin virallinen seuravaakuna noudattelee pääpiirteissään ruotsalaisen keskusyhdistyksen vaakunaa, tosin IFK-kirjainten sininen väri on korvattu kultaisella. Yleensä eri IFK-seurojen värit pohjautuvat siniseen ja valkoiseen, mutta IFK Mariehamn on eräs poikkeuksista. Seuravaakunassa esiintyy myös Ahvenanmaan vaakunasta tuttu saksanhirvi.

Seuran värit ovat vihreä ja valkoinen, jotka esiintyvät myös seuran peliasussa. Seuran kotipeliasun väritys koostuu valkoisesta paidasta ja sukista sekä vihreistä housuista. Vieraspeliasu on kokonaan keltainen.

 Stadion 


IFK Mariehamn pelaa kotiottelunsa Wiklöf Holding Arenalla (ent. Idrottsparken), joka avattiin yleisölle 1932. Vuonna 1968 kentälle rakennettiin täysimittainen jalkapallonurmikenttä. IFK Mariehamnin noustua Veikkausliigaan kentälle asennettiin valot 2005, ja uusi pääkatsomo avattiin kaudella 2006. Stadionin pääkatsomossa on 1 637 katettua istumapaikkaa.

 Pelaajat ja valmentajat 
 Nykyinen joukkue 
Tilanne 2. huhtikuuta 2025.

 Valmennnus ja taustat 
 Päävalmentaja:  Gary Williams
 Apuvalmentaja:  Daniel Sjölund
 Apuvalmentaja:  Edward Kukko
 Maalivahtivalmentaja:  Johan Sundman
 Fysiikkavalmentaja:  Barbas Angelos
 Lääkäri:  Malin Ringbom
 Fysioterapeutti:  Anton Karring
 Fysioterapeutti:  Maryette Karring

 Saavutukset 

 Miesten edustusjoukkue SPL:n sarjoissa 

 Sarjataso Kaudet yht. Kaudet1.16 2005–2.41972, 1977–78, 20043.Pallokirja 1945/46, Jalkapallokirjat 1946/47, 47/48, 1950-2004411945/46–47/48, 1950–51, 1953–54, 1959–71, 1976, 79–83, 1985–86, 1989–90, 1993–20034.Jalkapallokirjat 1959–9391958, 1973–75, 1984, 1987–88, 1991–92

 Suomen pääsarja 

 Suomen mestaruus (1): 2016

 Suomen Cup 

Suomen Cupin mestaruus (1): 2015
 Suomen Cupin hopeaa (1): 2019

Ahvenanmaan mestaruudet ja cup-voitot

 Ahvenanmaan-mestaruus (44): 1943, 1944, 1946–1947, 1953 (kevät), 1953 (syksy), 1956, 1957, 1958, 1959, 1960, 1961, 1976, 1977, 1979, 1980, 1981, 1982, 1983, 1984, 1985, 1986, 1987, 1988, 1989, 1992, 1995, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2014, 2015

 Ahvenanmaan cup (44): 1943, 1944, 1945–1946, 1946–1947, 1950–1951, 1952, 1955, 1956, 1957, 1958, 1959, 1964, 1968, 1970, 1972, 1974, 1975, 1976, 1977, 1978, 1980, 1981, 1982, 1984, 1985, 1988, 1989, 1994, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2012

 Sarjasijoitukset vuodesta 1992 
 Pääsarja

KausiSarjaSijaOVTHTM–PMP1992III divisioona (3. lohko)1.22165175–14531993II divisioona (länsilohko)4.22810437–29341994Kakkonen (länsilohko)4.22106636–26361995Kakkonen (etelälohko)9.22741134–48251996Kakkonen (etelälohko)7.22921131–41291997Kakkonen (etelälohko)5.2279639–30301998Kakkonen (etelälohko)8.2294946–39311999Kakkonen (länsilohko)2.22137247–17462000Kakkonen (länsilohko)6.2294945–45312001Kakkonen (etelälohko)4.22104848–37342002Kakkonen (etelälohko)5.221021034–37322003Kakkonen (etelälohko)2.22115637–25382004Ykkönen2.26162852–32502005Veikkausliiga12.26651527–43232006Veikkausliiga5.24107731–22372007Veikkausliiga6.26910731–30372008Veikkausliiga12.26751424–40262009Veikkausliiga4.261013330–21432010Veikkausliiga12.26771238–43282011Veikkausliiga7.331081539–47382012Veikkausliiga4.331312850–43512013Veikkausliiga4.331471257–62492014Veikkausliiga5.331461349–55482015Veikkausliiga6.3311121030–36452016Veikkausliiga1.331710640–25612017Veikkausliiga5.3313101044–42492018Veikkausliiga10.33871837–59312019Veikkausliiga6.27951331–34322020Veikkausliiga9.22651129–43232021Veikkausliiga10.27931528–40302022Veikkausliiga10.27971141–43342023Veikkausliiga11.27571528–40222024Veikkausliiga10.27751527–44262025Veikkausliiga8.27881134–5332

 Lähteet 

 Aiheesta muualla 

 IFK Mariehamnin virallinen sivusto
 Jalkapallon miesten edustusjoukkueen sivusto
 Naisten ja juniorien jalkapallojoukkueiden sivusto

Luokka:Suomalaiset jalkapalloseurat
Luokka:Maarianhaminalaiset urheiluseurat
Luokka:Vuonna 1919 perustetut urheiluseurat
Luokka:Seulonnan keskeiset artikkelit